ועדת העבודה, הרווחה והבריאות, כנסת 18, פרוטוקול מספר 454, 2011-03-14 13:30

חיים כץ: צהריים טובים.

חיים כץ: יום שני בשבוע, ח' באדר ב' 14 במרץ 2011.

חיים כץ: אני מתכבד לפתוח את ישיבת ועדת העבודה והרווחה והבריאות, והנושא הצעת חוק לתיקון פקודת הרוקחים (מס' 21) (הוספת סימון בשפה הרוסית), התשע"א-2011 של חבר הכנסת רוברט טיבייב, חברת הכנסת פניה קירשנבאום, חברת הכנסת רחל אדטו, חבר הכנסת זאב אלקין, חבר הכנסת אברהם מיכאלי, חבר הכנסת אמנון כהן.

חיים כץ: הצעת החוק באה לפה להכנה לקריאה שנייה ושלישית.

חיים כץ: אם יש להסביר משהו, תסביר, אדוני המציע.

רוברט טיבייב: זה נכון, בגדול הסכמנו עם כל השינויים לפני ההצבעה לקריאה טרומית.

רוברט טיבייב: הציעו לנו משרד הבריאות, אני אומר בשיא הכנות.

רוברט טיבייב: גם רוצה להסביר איפה נולד החוק הזה.

רוברט טיבייב: איזה שהוא יום אני נכנס לחדר של אמא.

רוברט טיבייב: על השולחן ערימה של תרופות, והיא מחפשת משהו.

רוברט טיבייב: אמרתי, מה את מחפשת?

רוברט טיבייב: היא אמרה, שכחתי.

רוברט טיבייב: כי כל הזמן יש תרופה, מחליפים את החברות, קופות חולים, לא יודע לפי מה, לפי מה שיש במלאי.

רוברט טיבייב: לא יודע.

רוברט טיבייב: הייתי בטוח שכתוב שם לפחות איזה שהוא מילה, כי בבתי מרקחת הפרטיים שאני קונה, לפעמים כתוב שם ברוסית.

רוברט טיבייב: אני מוצא, מנסה לעזור לה.

רוברט טיבייב: אין.

רוברט טיבייב: אז ניסיתי לעזור לה, איכשהו הסתדרנו.

רוברט טיבייב: אבל אני חושב, יש המון אנשים, זקנים וזקנות, סבתות וסבים שבאמת יום יום נתקלים בבעיה.

רוברט טיבייב: האם אפשר לעזור להם?

רוברט טיבייב: אני בטוח שאפשר.

רוברט טיבייב: נכון שהגענו לאיזה שהוא הסכם של משרד הבריאות.

חיים כץ: שמה אומר?

רוברט טיבייב: שאומר שרק על התווית הם מוכנים---

חיים כץ: תווית שמדביקים?

רוברט טיבייב: כן.

קריאה: תווית, היא לא מודבקת.

קריאה: האריזה של התכשיר כפי שהיא מיוצרת.

קריאה: העלון לצרכן בתוך הקופסה.

רוברט טיבייב: אפילו לא.

רוברט טיבייב: בפקודת הרוקחות זה לא יהיה כתוב.

רוברט טיבייב: בגדול, זה השורש של הצעת החוק.

רוברט טיבייב: על הקופסה.

אריה אלדד: חבר הכנסת טיבייב, אני לא יודע אם ראית משחת סינטו פעם.

אריה אלדד: זה הגודל של האריזה.

אריה אלדד: על .

אריה אלדד: כמה אפשר לכתוב על זה בכמה שפות?

אריה אלדד: מה שיקרה בסוף, זה שהם יכתבו באותיות כל כך קטנות, שאי אפשר יהיה לקרוא, ואז אף אחד לא יוכל להבין.

אריה אלדד: אני מסכים כשבאים ואומרים לי, בתוך העלון לצרכן, בתוך העטיפה לכתוב בעברית, ברוסית, באנגלית.

אריה אלדד: אני מבין את ההיגיון.

אריה אלדד: אם אנחנו נחייב על הקופסה, מרוב שנרצה לעשות טוב, נעשה רע.

אריה אלדד: אף אחד לא יוכל לקרוא.

חיים כץ: כן, אבל בגיל מבוגר, אתה יודע, הראיה משתפרת.

רוברט טיבייב: תלוי למי.

אריה אלדד: בגיל מבוגר הראיה משתפרת כי אתה רואה מאות שנים קדימה, אבל אנשים לא יכולים לקרוא פונט שהוא זעיר.

אריה אלדד: זה בשביל לצאת ידי חובת החוק, אז כותבים דברים שאי אפשר לקרוא בכלל.

רוברט טיבייב: אני ממש פונה לנציגי משרד הבריאות בכל לשון של בקשה, באמת לאשר את הסעיף, כי זה חשוב.

חיים כץ: איזה סעיף?

רוברט טיבייב: את הסעיף הראשון.

רוברט טיבייב: זאת הבקשה.

אריה אלדד: על הקופסה?

רוברט טיבייב: לא, לא, לא, בתוך פקודת רוקחות.

רוברט טיבייב: בתוך הנייר הזה.

אריה אלדד: בתוך הנייר?

קריאה: אולי נעשה סדר.

אריה אלדד: אני ודאי אצטרף לזה.

אריה אלדד: על הקופסה---

רוברט טיבייב: כן, כן, כן, זה בדיוק.

נילי חיון דיקמן: אני מהלשכה המשפטית במשרד הבריאות.

נילי חיון דיקמן: אנחנו תומכים בנוסח שהונח לצורך הדיון פה בשולחן, ואנחנו מוסיפים עליו בכך שאנחנו מתכוונים בהמשך לפניות ובהתאם למדיניות של המשרד, גם לחייב באמצעות הוראות מנהל או התקנת תקנות, עלון לצרכן בארבע שפות כפי שקיים היום עלון לצרכן בתכשירים שהם ללא מרשם.

נילי חיון דיקמן: אנחנו נכיל את החיוב הזה גם לגבי תכשירי מרשם, וזה בהחלט עושה שכל, וזה גם משתלב עם מדיניות המשרד היום בנושא הזה.

נילי חיון דיקמן: אני גם רוצה לציין ש הוציא בפברואר חוזר מנכ"ל בנושא של הנגשת השירותים.

חיים כץ: אבל הם אומרים שזה לא בחקיקה בתקנות.

רוברט טיבייב: איפה הבעיה לאשר את זה ככה?

נילי חיון דיקמן: הנושא של עלון לצרכן הוזכר במסגרת תקנה 20 לתקנות הרוקחים תכשירים.

רוברט טיבייב: אתם מתחייבים שאתם משנים את זה בתקנה?

נילי חיון דיקמן: כן, אנחנו אפילו סבורים שאנחנו יכולים לעשות את זה באמצעות הוראת מנהל.

נילי חיון דיקמן: אפילו לא בתקנה, אלא באמצעות הוראות שאנחנו נותנים במסגרת הליכי הרישום של התכשירים.

רוברט טיבייב: יפה.

חיים כץ: תוך כמה זמן תעשו את זה?

נילי חיון דיקמן: תראה, העבודה מבחינת משרד הבריאות היא לא רבה, כי אנחנו מחייבים את היצרנים לתרגם את העלונים לצרכן הקיימים בעברית, לרוסית וערבית ואנגלית, והם צריכים לעשות את הפעולה הזאת, להעביר את זה לאישור של המשרד.

רוברט טיבייב: הערכה של זמן.

נילי חיון דיקמן: אנחנו יכולים להתחייב שזה יהיה במקביל להצעת החוק.

נילי חיון דיקמן: אנחנו דיברנו על איזה שהוא תאריך תחילה של הצעת החוק, שיאפשר מתן הזדמנות מתאימה לתעשייה להיערך ליישומה.

נילי חיון דיקמן: אנחנו מדברים על משהו של שנה, שנתיים, ועד אז יחד עם ההוראה על האריזה, יהיה גם עלון לצרכן ברוסית.

רוברט טיבייב: זה באמת, להוסיף עוד שפה, זה דבר טכני שאפשר לעשות את זה---

נילי חיון דיקמן: זה לשנו את האריזות שקיימות היום בשוק.

חיים כץ: מה הפג תוקף שלהם בדרך כלל, של התרופות?

חיים כץ: 3 שנים?

חיים כץ: שנה.

נועה בן שבת: הייתה הצעת חוק של חברת הכנסת--- של תרופות ללא מרשם, והיא דיברה על תאריך התחילה שלה, היה ב-1 באוגוסט 2012, והיא נחקקה לפני חצי שנה.

נילי חיון דיקמן: בקיץ 2010.

נועה בן שבת: היא נתנה פרק זמן ממושך להתארגנות.

נילי חיון דיקמן: ושם זה כמות תכשירים קטנה יותר, רק 500 תכשירים.

אלי מרום: לנו זה באמת לא משנה התאריך.

אלי מרום: אנחנו בעד הנגשת המידע לציבור.

אלי מרום: זה עניין שלכם ושל הוועדה.

אריה אלדד: כשאומרים התווית, אתם מתכוונים הקופסה?

אלי מרום: על הקופסה להוסיף, והעלון הוא בתוך הקופסה.

נילי חיון דיקמן: לפי הצעת החוק, כל יצרן יחויב לציין על האריזה, יש לעיין בעלון הצרכן לפני השימוש, גם בשפה הרוסית, כשאנחנו אומרים, המוקד של העברת המידע צריך להיות העלון לצרכן ולא האריזה.

רוברט טיבייב: אז אנחנו מבקשים בתוך.

אריה אלדד: בתוך, אני מבין.

אריה אלדד: מה עושים בקופסאות קטנות?

חיים כץ: כותבים באותיות גדולות.

אריה אלדד: מה עושים עם אריזת סינטו?

אריה אלדד: תסבירו לי איך כותבים בארבע שפות על אריזה של---

נילי חיון דיקמן: אני מניחה שיהיו אריזות שיצטרכו להגביל.

נילי חיון דיקמן: העלון, אנחנו נותנים כאן התחייבות לכל חברי הכנסת בוועדה, ואנחנו נעמוד בבקשה ככל שנוכל, אבל זה לא יהיה במסגרת החקיקה.

נילי חיון דיקמן: החקיקה תעסוק באריזה בלבד.

רוברט טיבייב: אין בעיה.

חיים כץ: מאה אחוז.

חיים כץ: המשרד לאזרחים ותיקים.

זהרה כהן: זוהרה כהן, המשרד לאזרחים ותיקים.

זהרה כהן: רציתי לשאול, הרבה פעמים זורקים את העטיפה.

זהרה כהן: אז אני שואלת אם גם על האריזה של המשחה יהיה כתוב?

נילי חיון דיקמן: אנחנו יכולים לתת את המידע.

נילי חיון דיקמן: אנחנו יכולים רק להגיד שהעלונים נמצאים גם באתר האינטרנט של המשרד, ואם יש איזה שהוא קושי, אז יש מקום לאתר אותם מחדש.

רוברט טיבייב: לגבי העלון, הבנו.

רוברט טיבייב: החוק עצמו, מתי נכנס לתוקף?

נועה בן שבת: אני רציתי לשאול.

נועה בן שבת: יש פה כמה מרכיבים בהצעה כפי שהיא עכשיו.

נועה בן שבת: יש את האמירה "לשימוש חיצוני" על תרופות לשימוש חיצוני.

נועה בן שבת: היא תהיה בכל השפות.

נועה בן שבת: יש את המילה "רעל", התוויות רעל.

נועה בן שבת: הם יהיו בכל השפות.

נועה בן שבת: השאלה אם אנחנו מדברים גם על שם התכשיר בכל השפות, וגם אם העלון לצרכן, "יש לעיין בעלון הצרכן לפני השימוש", השאלה גם אם פה צריך את כל המילים האלה?

רוברט טיבייב: אני לא חושב שזה כל כך משמעותי.

נועה בן שבת: אז אולי זה לא חשוב.

רוברט טיבייב: אם יהיה עלון---

נועה בן שבת: רק הפנייה.

נועה בן שבת: איפה זה כן קיים?

נועה בן שבת: בחוק של חברת הכנסת אורלי לוי-אבקסיס, מופיעות המילים האלה גם בשפה הרוסית לגבי תכשירים ללא מרשם.

נועה בן שבת: אני מבינה שגם משרד הבריאות לא מתנגד להכניס את המילים "יש לעיין בעלון הצרכן לפני השימוש" על האריזה בארבע שפות, וזה יתאים גם להצעת החוק של חברת הכנסת אורלי לוי-אבקסיס.

חיים כץ: אוקיי.

נועה בן שבת: רגע, מה הוראת התחילה של החוק?

רוברט טיבייב: חשוב להכניס לפרוטוקול את ההסכמה של משרד הבריאות.

חיים כץ: הסכימו.

חיים כץ: נגמר.

חיים כץ: נילי חיון דיקמן: אנחנו חושבים שיש מקום לתת תקופת תחילה.

חיים כץ: אוגוסט 2012?

חיים כץ: אוקיי.

חיים כץ: אוגוסט 2012.

נילי חיון דיקמן: אוגוסט 2012 זו תקופת התחילה שיש לתכשירים שהם רק תכשירים ללא מרשם, שזה 400 תכשירים מתוך 4,500.

חיים כץ: אוגוסט 2012.

נועה בן שבת: אחרי הדיון הקודם ישבו פה נציגי התעשייה והם הסבירו שגם ההתאמה לעלונים, העלונים המוגדלים, מחייבים הגדלה של האריזה, וזה עושה להם בלגאן.

חיים כץ: אוגוסט 2012.

חיים כץ: תקריאי.

נועה בן שבת: הצעת חוק לתיקון פקודת הרוקחים (מס' 21), התשע"א-2011 תיקון סעיף 30.

נועה בן שבת: 1.

נועה בן שבת: בפקודת הרוקחים [נוסח חדש], התשמ"א-1981 (להלן – הפקודה), בסעיף 30 בסעיף קטן (א), בסופו יבוא "וכן יצויינו על התווית, בעברית, בערבית, באנגלית וברוסית, שם התכשיר, ולגבי תכשיר אשר מצורף לו עלון לצרכן גם המילים "יש לעיין בעלון לצרכן לפני השימוש".

נועה בן שבת: בסעיף קטן (ב), במקום "ובאנגלית" יבוא "באנגלית וברוסית".

נועה בן שבת: תיקון סעיף 35 2.

נועה בן שבת: בסעיף 35 (ב) לפקודה, במקום "ובאנגלית" יבוא "באנגלית וברוסית".

נועה בן שבת: תיקון סעיף 51 3.

נועה בן שבת: בסעיף 51(ב) לפקודה, במקום "ובאנגלית" יבוא "באנגלית וברוסית".

נועה בן שבת: תחילה 4.

נועה בן שבת: תחילתו של חוק זה ביום 1 באוגוסט 2012.

חיים כץ: מי בעד, ירים את ידו.

חיים כץ: הצבעה בעד – פה אחד הצעת החוק אושרה תודה רבה.

חיים כץ: כל חברי הכנסת שנמצאים, יותר משליש מחברי הוועדה, תמכו, לכן אני שמח להודיעכם שוועדת העבודה והרווחה אישרה את הצעת החוק וההכנה לקריאה שנייה ושלישית.

חיים כץ: הצעת החוק תעלה בלי נדר במליאה במושב הזה, תיכנס לספר החוקים של מדינת ישראל.

חיים כץ: אם המליאה תאשר את זה, תיושם ב-1 באוגוסט 2012.

חיים כץ: תודה רבה, הישיבה נעולה.